Ֆրանչեսկո Կոսիգա

**Ֆրանչեսկո Մաուրիցիո Կոսիգա** (, ), իտալացի պետական գործիչ, 1985-1992 թվականներին զբաղեցրել է Իտալիայի նախագահի պաշտոնը, 1979-1980 թվականներին եղել է Իտալիայի նախարարների խորհրդի ներկայացուցիչ։ Ցմահ սենատոր, Իտալիայի պատվարոր նախագահ։

## Կենսագրություն
### Վաղ տարիներ
Ծնվել է 1928 թվականի հուլիսի 26-ին՝ Սասսարիում։ Ֆրանչեսկոն սովորել է մասնավոր դպրոցում, իսկ 10 տարեկան հասակում ընդունվել է Սասսարի քաղաքի Դոմենիկո Աձունիի անվան գիմնազիայի նախակրթարան։ 16 տարեկան հասակում գիմնազիան ավարտելուց հետո կրթությունը շարունակել է Սասսարիի իսկ հետո հետո Միլանի կաթոլիկ համալսարանում։ Որոշ ժամանակ անց վերադարձել է Սասսարիի համալսարան և 1948 թվականին ավարտել իրավաբանական ֆակուլտետը։ Դարձել է փաստաբան և միաժամանակ զբաղվել է սահմանադրական իրավունքի ուսումնասիրմամբ։ 1951 թվականի հունվարի 31-ին նշանակվել է Սասսարիի համալսարանի իրավաբանական ֆակուլտետի սահմանադրական իրավունքի ամբիոնի ասիստենտ։ Դասախոսել է 1954-1970 թվականներին, բացի այդ համարվում է մի շարք գիտական աշխատությունների հեղինակ։  

### Զինվորական կոչումներ
1961 թվականի նոյեմբերի 23-ին նախագահ Ջովանի Գրոնկին Կոսիգային շնորհել է կորվետտայի կապիտանի կոչում, իսկ 1972 թվականին նախագահ Ջովանի Լեոնեն նրան շնորհել է 2-րդ աստիճանի կապիտանի կոչում։

### Քաղաքական կարիերա
1945-1985 թվականներին եղել է Քրիստոնեա-դեմոկրատական կուսակցության անդամ (ՔԴՊ)։

Եղել է Կաթոլիկ գործողություն կազմակերպության անդամ։ 1956-1958 թվականներին գլխավորել է Սասսարիի Քրիստոնեա-դեմոկրատական կուսակցության բաժանմունքը։

1958 թվականից եղել է Իտալիայի խորհրդարանի պատգամավորների պալատի պատգամավոր։

1963 թվականից եղել է Քրիստոնեա-դեմոկրատական կուսակցության խորհրդարանական խմբի ղեկավարության անդամ։

1976-1978 թվականներին եղել է Իտալիայի ներքին գործերի նախարար։ Նրա ջանքերի շնորհիվ վերակազմավորվել է ոստիկանությունը, ինչպես նաև ստեղծվել է հակաահաբեկչական առաջին ստորաբաժանումը։ Ալդո Մորոյի մահից հետո հրաժարական է տվել։

1979 թվականի օգոստոսից մինչև 1980 թվականի մարտ և 1980 թվականի ապրիլից մինչև սեպտեմբեր ընկած ժամանակահատվածներում զբաղեցրել է Իտալիայի վարչապետի պաշտոնը։

1983-1985 թվականներին եղել է Իտալիայի Հանրապետության Սենատի ներկայացուցիչ։

1985 թվականի հունիսի 24-ին՝ առաջին ընտրաշրջանի ընթացքում տեղի ունեցած խորհրդարանի երկու պալատների ընդհանուր նիստի ժամանակ ընտրվել է Իտալիայի նախագահի պաշտոնում։ Դարձել է Իտալիայի պատմության ամենաերիտասարդ նախագահը։

1992 թվականի ապրիլի 28-ից եղել է Ցմահ սենատոր։

Նախարարների խորհրդի նախագահի հրամանագրով հռչակվել է Իտալիայի պատվավոր նախագահ։

## Ընտանիք
1960 թվականին Ֆրանչեսկո Կոսիգան ամուսնացել է Ջուզեպե Սիգուրանիի հետ, 1961 թվականին ծնվել է դուստրը՝ Աննա Մարիան, իսկ 1963 թվականին որդին՝ Ջուզեպպեն։ 1993 թվականին նրանք բաժանվել են։

## Գրականություն
* Кто есть кто в мировой политике / Редкол.: Кравченко Л. П. (отв. ред.) и др. — М.: Политиздат, 1990. ISBN 5-250-00513-6

## Ծանոթագրություններ

## Արտաքին հղումներ
* Կենսագրություն
* 
* 

Կատեգորիա:1929 ծնունդներ
Կատեգորիա:20-րդ դարի իտալացի քաղաքական գործիչներ
Կատեգորիա:20-րդ դարի քաղաքական գործիչներ
Կատեգորիա:21-րդ դարի իտալացի քաղաքական գործիչներ
Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Կատեգորիա:Անձինք այբբենական կարգով
Կատեգորիա:Բաղնիքի շքանշանի Մեծ Խաչի ասպետներ
Կատեգորիա:Բաղնիքի շքանշանի ասպետներ
Կատեգորիա:Իտալացի իրավաբաններ
Կատեգորիա:Իտալացի իրավագետներ
Կատեգորիա:Իտալացի հակակոմունիստներ
Կատեգորիա:Իտալացիներ
Կատեգորիա:Իտալիա
Կատեգորիա:Իտալիայի Հանրապետության սենատորներ
Կատեգորիա:Իտալիայի ղեկավարներ
Կատեգորիա:Իտալիայի նախագահներ
Կատեգորիա:Իտալիայի նախարարներ
Կատեգորիա:Իտալիայի սենատորներ
Կատեգորիա:Իտալիայի վարչապետներ
Կատեգորիա:Իտալիայի ցմահ սենատորներ
Կատեգորիա:Իտալիայի քաղաքական գործիչներ
Կատեգորիա:Իտալիայի քաղաքականություն
Կատեգորիա:Իտալիայում մահացածներ
Կատեգորիա:Կառավարության ղեկավարներ
Կատեգորիա:Նախագահներ
Կատեգորիա:Պատվո լեգեոնի շքանշանի Մեծ խաչի ասպետներ
Կատեգորիա:Սահմանադրական իրավունքի մասնագետներ
Կատեգորիա:Քաղաքական գործիչներ
Կատեգորիա:Քրիստոնեություն և քաղաքականություն
Կատեգորիա:Քրիստոնյաներ